# Kate Crawford

Kate Crawford (1974) és una científica i escriptora australiana que estudia les implicacions socials i polítiques de la intel·ligència artificial (IA). Resideix a Nova York i treballa com a investigadora principal a Microsoft Research (Social Media Collective), és cofundadora i antiga directora de l'AI Now Institute de la Universitat de Nova York i professora visitant al MIT Center for Civic Media. També és membre del Consell de l'Agenda Global sobre el Desenvolupament impulsat pel Fòrum Econòmic Mundial.
La recerca de Crawford se centra en el canvi social i les tecnologies dels mitjans, especialment en la intersecció dels humans, els dispositius mòbils i les xarxes socials. La seva investigació examina com la IA afecta diversos aspectes de la vida humana, com ara el gènere, la raça i l'estatus econòmic. Argumenta que els sistemes d'IA no són neutrals ni objectius, sinó que reflecteixen i reforcen els sistemes de poder i desigualtat existents. També explora els impactes ambientals i ètics de la IA, així com els contextos històrics i culturals del seu desenvolupament. Ha publicat sobre cultures de l'ús de la tecnologia i la manera com les històries dels mitjans de comunicació informen el present, i ha exposat obres creatives de música i art a museus com el Museu d'Art Modern de Nova York i el Victoria and Albert Museum de Londres.

## Trajectòria

Crawford va formar part del duo de música electrònica de Canberra B(if)tek (juntament amb Nicole Skeltys) i va publicar tres àlbums entre 1998 i 2003. Crawford va cofundar el segell discogràfic Deluxe Mood Recordings amb seu a Sydney i és membre del col·lectiu de música Clan Analogue.
Crawford ha escrit per a The Sydney Morning Herald i Foreign Policy i és membre del col·lectiu feminista Deep Lab. El 2017 va fundar el centre de recerca AI Now Institute amb Meredith Whittaker. El 2019 va ser la titular inaugural de la càtedra AI & Justice a l'École Normale Supérieure de París, en col·laboració amb la Fondation Abeona.

### Recerca

Crawford té un doctorat per la Universitat de Sydney. El 2006, el seu llibre basat en la tesi doctoral, Adult Themes – Rewriting the Rules of Adulthood, va guanyar la categoria individual del Manning Clark National Cultural Award i el 2008 va rebre la medalla biennal de l'Acadèmia Australiana d'Humanitats.
Crawford ha publicat articles acadèmics sobre temes com els mitjans de comunicació social, la regulació governamental del contingut dels mitjans, la interacció entre gènere i dispositius mòbils, joves i sèxting, i big data. Va ser coautora del llibre Understanding the Internet: Language, Technology, Media, and Power el 2014, i va publicar Atlas of AI: Power, Politics, and the Planetary Costs of Artificial Intelligence a través de la Yale University Press el 2021. El seu article «Artificial Intelligence Is Misreading Human Emotion» va ser seleccionat per al premi Bragg UNSW Press Prize for Science Writing el 2022.

## Projectes d'art

* Anatomia d'un sistema d'IA: un mapa i assaig a gran escala que pretén revelar els costos materials, humans i ecològics del dispositiu Amazon Echo. Va ser creat en col·laboració amb l'artista Vladan Joler i va guanyar el Beazley Design of the Year Award el 2019. Es troba a la col·lecció permanent del Museu d'Art Modern de Nova York i del Victoria and Albert Museum de Londres.
* Training Humans: en col·laboració amb l'artista i fotògraf Trevor Paglen, les imatges utilitzades per entrenar sistemes d'IA es van exposar a la Fundació Prada de Milà el 2019. Es pretenia demostrar que els sistemes d'IA estan subjectes a biaixos, poden reflectir els sistemes de poder existents i poden reforçar la desigualtat. L'exposició va ser criticada per fer ús d'imatges facials sense consentiment informat.
* Calculating Empires: A Genealogy of Technology and Power since 1500: és una visualització a gran escala que cartografia la coevolució dels sistemes tecnològics i socials, creada en col·laboració amb l'artista Vladen Joler.

## Referències

* 1 2 3 «Crawford, Kate, 1974- | NLA» (en anglès). The National Library of Australia. [Consulta: 21 setembre 2023].
* 1 2 3 «5 Women at the Forefront of Next-Gen Innovation» (en anglès americà). Architectural Digest, 18-11-2021. [Consulta: 8 setembre 2023].
* ↑ Herrera, María José. «Kate Crawford, la experta que acusa a los multimillonarios tech del miedo a la Inteligencia Artificial», 15-01-2024. [Consulta: 13 febrer 2025].
* ↑ «Studying Artificial Intelligence At New York University». , 26-11-2017.
* ↑ Wendy Syfret. «exploring feminist hacktivism with deep lab» (en english). i-d.vice.com. i-d Vice, 20-07-2015. [Consulta: 27 juny 2016].
* ↑ «About Us». deeplab.net. [Consulta: 27 juny 2016].
* ↑ «About» (en anglès americà). ainowinstitute.org. [Consulta: 8 juliol 2018].
* ↑ «People» (en anglès americà). ainowinstitute.org. [Consulta: 8 juliol 2018].
* ↑ «Chair on AI and Social Justice». Fondation Abeona. [Consulta: 9 setembre 2012].
* ↑ «ARTICLE sobre INTEL·LIGÈNCIA ARTIFICIAL: Adaptacions al català del llibre “Atlas of AI: Power, Politics and the Planetary Costs of Artificial Intelligence”». Lo Campus diari, 13-12-2021. [Consulta: 13 febrer 2025].
* ↑ «Yale University Press». Yale Books. Yale University. [Consulta: 23 abril 2021].
* ↑ Crawford, Kate. Atlas of AI: Power, Politics, and the Planetary Costs of Artificial Intelligence (en english). New Haven London: Yale University Press, 2021-04-06. ISBN 978-0-300-20957-0.
* ↑ Crawford, Kate. «Artificial Intelligence Is Misreading Human Emotion» (en anglès). The Atlantic, 27-04-2021. [Consulta: 11 octubre 2022].
* ↑ «Announcing the UNSW Press Bragg Prize for Science Writing 2022 Shortlist & Student Prize Winner» (en anglès australià). UNSW Press, 01-10-2022. [Consulta: 11 octubre 2022].
* ↑ Cybernetics, ANU School of. «Cybernetic Imagination Residency Program Launch» (en anglès australià). ANU School of Cybernetics, 28-04-2023. [Consulta: 8 octubre 2024].
* ↑ «Calculating Empires» (en anglès australià). ANU School of Cybernetics, 02-10-2024. [Consulta: 8 octubre 2024].
* ↑ «Kate Crawford» (en anglès). annenberg.usc.edu. [Consulta: 8 setembre 2023].
* ↑ Rea, Naomi. «How ImageNet Roulette, a Viral Art Project That Exposed Facial Recognition's Biases, Is Changing Minds About AI» (en anglès americà). Artnet News, 23-09-2019. [Consulta: 8 setembre 2023].
* ↑ Leibowicz, Claire R.; Saltz, Emily; Coleman, Lia (en anglès) Revista Diseña, 19, 2021. DOI: 10.7764/disena.19.Article.5 [Consulta: 17 setembre 2023].
* ↑ "" a xCoAx 2022 10th Conference on Computation, Communication, Aesthetics & X.
* ↑ «Calculating Empires: A Genealogy of Technology and Power since 1500». calculatingempires.net. [Consulta: 8 octubre 2024].
* ↑ «Calculating Empires: A Genealogy of Power and Technology, 1500-2025 – S+T+ARTS Prize» (en anglès americà). [Consulta: 8 octubre 2024].